SAN FERNANDO CITY, LA UNION - Madama a maob-obserbaran iti pagagasan dagiti uppat nga indibidual a pakairamanan ti dua nga ubbing, kalpasan a nagdinnungpar dagiti naglugananda a tricycle idiay national highway ti Brgy. Calungbuyan, Balaoan, La Union.
Nabigbig dagiti biktima a da Guillermo Casem Jr., 53, addaan asawa, residente iti Brgy. Pagleddengan, Balaoan ken nagmaneho iti tricycle (AU 4827) ken dagiti pasaherona a da John Kenneth (12) ken Justine Austria (14).
Nadangran met laeng ti driver ti maysa pay a tricycle a ni Abra Bryan Javier, 28 ken taga Brgy. Masupe iti nasao met laeng nga ili.
Maibasar iti imbestigasyon dagiti otoridad, madama a daldalyasaten dagiti dua a tricycle ti nasao a kalsada idi kellaat a nag-overtake iti sarsarunuenna a lugan ni Casem.
Ditoyna a nakadinnungpar ti kinasinnabatna a tricycle a minaneho met ni Javier.
Naamuan pay a nakainom ni Casem idi napasamak ti insidente.
Iti agdama ket matamtaming pay laeng dagiti biktima bayat nga agtultuloy ti pannakasukimat ti insidente.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn